Loko de la municipo de Peñalsordo en Hispanio kaj en la provinco de Badajoz
**Peñalsordo** (Rokego de la Surdulo) estas municipo kaj loĝloko de Hispanio. Ĝi apartenas al la aŭtonoma komunumo aŭ regiono Ekstremaduro, al ties pli suda provinco Badaĥozo *(Badajoz)* kaj al la komarko *La Serena*. Laŭ la stato de 2023 en la municipo vivis 831 loĝantoj sur areo de 47 kvadrataj kilometroj, kio rezultigas loĝdenson de 18 loĝantoj/km². 

La loĝantoj nomiĝas *peñasordeños*.

Situo
-----

Peñalsordo estas situa en la sudorienta parto de Ekstremaduro, je altitudo de 456 m; je 209 km de Badajoz, provinca ĉefurbo, sed multe pli proksime de du aliaj provincaj ĉefurboj, nome je 131 km de Ciudad Real kaj je 132 km de Córdoba kaj kompreneble proksime de ambaŭ respektivaj provincoj. La surfaco de ties teritorio estas de 47 km².

Historio
--------

Ĉefa fasado de la Ermitejo de la Sankta Kristo.
La teritorion estis konkerita de la kastilia reĝo Ferdinando la 3-a, kiu donacis ĝin al la Templanoj en 1236 post la konkero de Córdoba, rekompence pro la helpo de templanoj en la konkero de la fortikaĵoj de Capilla, Garlitos kaj Almorchón. Post la nuligo de la templanoj en 1307 rekuperis ĝin la reĝo Ferdinando la 4-a. En 1309 estas la ordeno de Alcántara kiu ricevis la teritorion de la *Encomienda* de Capilla, sed ĝi redonis ĝin al la reĝo Alfonso la 11-a en 1320. Post posedo de nobelulo Alfonso Fernández Coronel la reĝo Pedro la 1-a ekposedis kaj donis ĝin al sia filino *doña Beatriz*. Post la entroniĝo de la duonfrato Henriko de Trastámara, tiu donacas la teritorion en 1370 al funkciulo Juan Núñez de Villazán, kiu vendis ĝin al alia nobelulo el Navaro, nome Diego López de Zúniga, en 1382. La nepo de Diego, nome Álvaro de Zúñiga, senjoro de *La Peña del Sordo*, poste Peñalsordo, akiris el la Katolikaj Gereĝoj, en 1485, la titolon de duko de Béjar. La Duklando de Béjar posedos Peñalsordo ĝis 1777 kiam mortas la lasta duko sensukcede.

Dum la 18a kaj 19a jarcentoj posedisla teritorion la dukoj de Benavente kaj dukoj de Osuna, el kiuj en 1844 heredas Mariano Téllez-Girón y Beaufort, kiu malŝparegas la posedaĵaron per diboĉega vivo ĝis sia morto en 1882. De tiam la loĝantoj de Peñalsordo kaj najbaraj vilaĝoj ekaĉetis la terojn de la antikva senjorlando kiu malaperis per la Desamortización de Mendizábal.

Transporto
----------

### Laŭ ŝoseo

La ŝoseoj de Peñalsordo estas la jenaj:

* **EX-323** **Cabeza del Buey - Limo de Provinco de Ciudad Real**.

Eblas iri al Cabeza del Buey, Castuera, Villanueva de la Serena, Don Benito, Mérida aŭ Badajoz okcidenten, kaj Capilla, Chillón, Almadén, Puertollano kaj Ciudad Real orienten.
* **BA-4143** **Peñalsordo - Limo de Provinco de Córdoba**.

Eblas iri al Belalcázar, ties iama trajnstacio kaj la provinco de Córdoba kaj la limo kun la  **CO-9403**.
### Busoj

Ĉefa fasado de la Urbodomo de Peñalsordo.
Peñalsordo ĝuas rektajn ligojn per buso kun la jenaj lokoj:

* **AISA**
	+ **Barcelono** (16:30 LMXJVSD)
	+ **Cabeza del Buey** (9:15 LMXJVSD kaj 14:35 LMXJVS)
	+ **Castellón** (16:30 LMXJVSD)
	+ **Ciudad Real** (6:05 LMXJVS kaj 16:30 LMXJVSD)
	+ **Madrido** (6:05 LMXJVS kaj 16:30 LMXJVSD)
	+ **Puertollano** (16:30 LMXJVSD)
	+ **Tarragona** (16:30 LMXJVSD)
	+ **Valencio** (16:30 LMXJVSD)

* LISETUR
	+ **Badajoz**
	+ **Cabeza del Buey**
	+ **Castuera**
	+ **Don Benito**
	+ **Mérida**
	+ **Villanueva de la Serena**

Demografio
----------


| Demografia evoluo de la municipo de Peñalsordo |
| --- |
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 |
| 2.727 | 3.395 | 3.467 | 3.960 | 4.449 | 4.507 | 4.374 | 2.982 | 2.025 | 1.838 |
| 1994 | 1998 | 2000 | 2001 | 2002 | 2003 | 2004 | 2005 | 2006 | 2007 |  |
| 1.755 | 1.592 | 1.517 | 1.501 | 1.463 | 1.410 | 1.316 | 1.347 | 1.327 | 1.287 |

Ĉefa fasado de la Antikva Preĝejo de Sankta Brígida.
Aktuale (INE 1-1-2008) la populacio de Peñalsordo estas de 1.235 loĝantoj, dividitaj en 604 viroj (48.91%) kaj 631 virinoj (51.09%).

Interesejoj
-----------

Ĝi estas rura medio sude de la komarko La Serena, natura kaj paciga. La plej dinamika parto de la vilaĝo lokiĝas je la akso de la ŝoseo de Cabeza del Buey kaj Capilla al Almadén, kie multaj gastejoj kaj trinkejoj.

### Monumentoj

* **Ermitejo de la Sankta Kristo**. (Eble de 16a au 17a jarcento).
* **Ermitejo de la Sankta Sebastiano**.
* **Antikva Preĝejo**
* **Nova Preĝejo de Sankta Brígida**

### Parkoj kaj ĝardenoj

* **Municipa Parko**
* **Parko Sankta Ana** ĉe soŝeo al Belalcázar.

### Muzeo

Interno de la Muzeo de la "Octava del Corpus", kie videblas la historio kaj tradicio de tiu festo.
* **Muzeo de la "Octava del Corpus"**

EStas konstruaĵo de la 18a jarcento, nome *Pósito de Peñalsordo*, ekde majo de 1999 por gasti muzeon pri la festo *Octava del Corpus Christi*.

Festoj
------

* Sendube la plej grava celebro estas la "Octava del Corpus", kiu okazas la semajnfino post la tago de *Corpus Cristi* (Korpo de Kristo). Sabate la superulo de la frataro rajdas surĉevale la vilaĝon dum la fratoj kuniĝas portantaj torĉojn. Post tio el la balkono de la urbodomo ili diras mokpoemojn pri la jaraj eventoj de la vilaĝo. Dimanĉe estas nova rajdado kelkaj sur azenoj kaj kelkaj maskiĝas la plej fama kiel avo maskita je virino kiu portas nepon. Kelkaj svingas flagon, kelkaj ŝajnigas luktadon. Dum la diservo la fratoj sonigas siajn ŝafsonujojn kaj post la diservo ili faras homan turon sur kiu la svingisto svingas la flagon kiel simbolo de la konkero de la kastelo el la araboj.

* **Karnavaloj**.
* **Sankta Semajno**.
* **Kamparfesto 1a de Majo**.
* **Nokta Kamparfesto** honore al la Virgulino Karmen, malkutime nokta en la regiono.

Referencoj
----------

1. ↑  **Fonto**: Laŭ la *Instituto Nacional de Estadística de España*. Alteraciones de los municipios en los Censos de Población desde 1842, Arkivigite je 2009-03-11 per la retarkivo Wayback Machine Series de población de los municipios de España desde 1996 Arkivigite je 2010-04-18 per la retarkivo Wayback Machine

Eksteraj ligiloj
----------------

* Gazeto LA VOZ DE PEÑALSORDO
* Oficiala retejo de la municipo